                      VZN č.../2018 
o spôsobe náhradného zásobovania vodou, náhradného odvádzania odpadových vôd a o zneškodňovaní obsahu žúmp podľa miestnych podmienok obce Mikušovce
Obec Mikušovce na základe § 6 ods. 1 zákona SNR č. 369/1990 Zb. o obecnom zriadení v znení neskorších právnych predpisov a ustanovení § 36,ods.7 písm. b) a c) zákona NR SR č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácií v sieťových odvetviach v znení neskorších predpisov
vydáva toto
VŠEOBECNE ZÁVÄZNÉ NARIADENIE OBCE č. 1/2018
o spôsobe náhradného zásobovania vodou, náhradného odvádzania odpadových vôd a o zneškodňovaní obsahu žúmp podľa miestnych podmienok obce Mikušovce
§ 1
Predmet úpravy
Toto všeobecne záväzné nariadenie (ďalej len „VZN“) upravuje:
a) dočasné obmedzenie alebo zákaz užívania pitnej vody na iné účely, ak je to nevyhnutné na zabezpečenie zásobovania pitnou vodou obci, v čase jej nedostatku,
b) spôsob náhradného zásobovania pitnou vodou v obci v čase jej nedostatku,
c) spôsob náhradného odvádzania odpadových vôd v prípade prerušenia, alebo obmedzenia odvádzania odpadových vôd do čističky pri ZŠ s MŠ Mikušovce.
d) povinnosti prevádzkovateľov žúmp na území obce pri odvádzaní odpadových vôd z nehnuteľností do žúmp a ich následné zneškodňovanie.
§ 2
Dočasné obmedzenie alebo zákaz užívania pitnej vody

1) Obec Mikušovce je zásobovaná pitnou vodou verejným vodovodom, ktorého prevádzkovateľom sú E. S. s.r.o. so sídlom adresa  Železničná 80/13, 01701 Pov. Bystrica, (ďalej E.S. ).
2) Obmedziť alebo prerušiť dodávku pitnej vody z verejného vodovodu možno pri vyhlásení regulačných stupňov podľa § 32 ods .1 písm . f / zákona 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov. Stanovené stupne obmedzenia dodávok pitnej vody sú záväzné pre všetkých fyzických a právnických osôb odberateľov pitnej vody.
a) Regulačný stupeň číslo 1
sa vyhlasuje, ak dôjde k poklesu výdatnosti vodných zdrojov viac ako o 15 %. Dodávka vody vodovodom sa zabezpečuje na 85%. (Nedostatok vody sa prejavuje poruchami v dodávke vody v denných odberových špičkách, alebo ak krátkodobé výluky dodávky vody postihujú najmä vyššie položené časti územia zásobovaného vodou a byty vo vyšších podlažiach.)
Zakazuje sa používanie vody z verejného vodovodu na:
* polievanie záhrad a iných zelených plôch, polievanie cestných komunikácií a priľahlých plôch, ihrísk, klzísk a iných priestorov,
* umývanie motorových vozidiel a prevádzkových mechanizmov s výnimkou dopravných prostriedkov používaných na zdravotnícke a potravinárske účely,
* napúšťanie a dopĺňanie bazénov.
b) Regulačný stupeň číslo 2
sa vyhlasuje, ak dôjde k poklesu výdatnosti vodných zdrojov viac ako o 30 %. Dodávka vody verejným vodovodom sa zabezpečuje na 70%. (Rozdiely medzi dodávkou vody z verejného vodovodu a potrebou vody sa prejavujú v denných hodinách i mimo odberovej špičky a v niektorých častiach územia zásobovaného vodou i v nočných hodinách.)
Opatrenia:
* obmedziť dodávku vody z verejného vodovodu len na pitné účely a na technológie, kde je použitie pitnej vody normatívne predpísané resp. predpísané rozhodnutiami orgánov štátnej správy,
* vyhlásiť obmedzenie dodávky pitnej vody priemyselným a ostatným odberateľom. Jedná sa hlavne o veľkých odberateľov vody,
* obmedziť dodávku teplej vody pre bytové domy domácnosti na tri dni v týždni po dohode s jej dodávateľmi so stanovením konkrétnych dní.
c) Regulačný stupeň číslo 3
platí ak dôjde k poklesu výdatnosti vodných zdrojov o viac ako 70 %, alebo dôjde k čiastočnému vyradeniu vodného zdroja, alebo zničeniu dôležitých úsekov verejného vodovodu. Dodávka vody sa zabezpečuje na 30 %. (Dlhotrvajúce poruchy v dodávkach vody prejavujúce sa na veľkom území zásobovanom skupinovým vodovodom, pričom vzniknutý stav si vyžaduje núdzové zásobovanie vodou.)
Opatrenia:
* zabezpečiť maximálne využitie domových studní a vybudovaných gravitačných vodovodov    pri rodinných domoch.
* zabezpečiť rozvoz pitnej vody cisternami.
3) Dočasné obmedzenie alebo zákaz užívania pitnej vody z verejného vodovodu na iné účely ako je zásobovanie obyvateľov pitnou vodou, môže vyhlásiť starosta obce miestnym rozhlasom, písomným oznámením na úradnej tabuli obce a na webovej stránke obce. Dočasné obmedzenie alebo zákaz užívania pitnej vody z verejného vodovodu na iné účely ako je zásobovanie obyvateľov pitnou vodou sa vyhlasuje v dôsledku poklesu výdatnosti vodného zdroja, najmä vplyvom nepriaznivých klimatických podmienok, deštrukčnej činnosti na zariadeniach zásobovacieho systému a kontaminácie pitnej vody. Vo vyhlásení sa uvedie čas, od kedy platí uvedené obmedzenie alebo zákaz.
4) V čase obmedzenia užívania pitnej vody na iné účely ako je zásobovanie obyvateľov pitnou vodou je zakázané počas dňa od 5.00 hod do 22.00 hod používanie pitnej vody z verejného vodovodu na polievanie záhrad, ihriska, verejných priestranstiev, polievanie hrobových miest na cintoríne, umývanie áut, napúšťanie bazénov a záhradných jazierok, polievanie klziska, stavebné účely a upratovanie.
5) V čase zákazu užívania pitnej vody na iné účely ako je zásobovanie obyvateľov pitnou vodou je zakázané celodenne, t.j. 24 hodín používanie pitnej vody z verejného vodovodu na polievanie záhrad, ihriska, verejných priestranstiev, polievanie hrobových miest na cintoríne, umývanie áut, napúšťanie bazénov a záhradných jazierok, polievanie klziska, stavebné účely a upratovanie.
6) Dodávka pitnej vody  bude v plnom rozsahu obnovené bez meškania po odpadnutí dôvodov obmedzenia alebo zákazu užívania pitnej vody z verejného vodovodu na iné účely, ako je zásobovanie obyvateľov pitnou vodou. O obnovení dodávky pitnej vody  obec informuje obyvateľov v mieste obvyklým spôsobom.
§ 3
Náhradné zásobovanie a spôsob náhradného zásobovania pitnou vodou
1) Náhradné zásobovanie pitnou vodou sa vykonáva v prípade prerušenia, alebo obmedzenia dodávky vody z verejného vodovodu najmä z dôvodov:
a) mimoriadnej udalosti, mimoriadnych klimatických podmienkach,
b) pri poruche na verejnom vodovode,
c) pri ohrození života a zdravia ľudí alebo majetku,
d) pri obmedzení zásobovania vodou.
2) Prevádzkovateľ verejného vodovodu je povinný oznámiť mestu a príslušným orgánom a organizáciám prerušenie alebo obmedzenie v dodávke pitnej vody v lehotách v zmysle § 32 zákona č.442/2002 Z. z. o verejných vodovodoch a kanalizáciách.
3) Podľa rozsahu vyradenia verejného vodovodu je znemožnený odber pitnej vody u obyvateľov mesta napojených na verejný vodovod a je potrebné vykonať núdzové zásobovanie.
4) Ak nemožno zabezpečiť dodávku pitnej vody verejným vodovodom, prevádzkovateľ verejného vodovodu v spolupráci s obcou zabezpečí dodávku pitnej vody náhradným zásobovaním na miestach distribúcie pitnej vody určené obcou Mikušovce. Dodávka pitnej vody náhradným zásobovaním sa zabezpečuje rozvozom cisternami/ rozvozom balenej pitnej vody pre obyvateľov podľa výdajní/ alebo inými prepravnými prostriedkami. V období núdzového zásobovania pitnou vodou sa prísne zakazuje používanie pitnej vody na iné účely.
5) Odberné miesta, výdajné miesta a čas pristavenia cisterny s pitnou vodou /a výdaj balenej vody/ oznámi obec v mieste obvyklým spôsobom.
6) Obec určí dostatočný počet odberných miest pre náhradné a núdzové zásobovanie pitnou vodou obyvateľstva na území obce. Odberné miesta  sú v Prílohe č.1 tohto VZN.
7) Náhradné a núdzové zásobovanie pitnou vodou je vykonávané denne v čase od 7:30 hodín do 20:00 hodín.
8) Pri dodávke pitnej vody náhradným zásobovaním sa zabezpečuje dodávka pitnej vody v zníženom množstve. Ak nemožno v dôsledku mimoriadne sťažených podmienok na prežitie zabezpečiť dodávku pitnej vody náhradným zásobovaním pitnou vodou, prejde obec na núdzové zásobovanie pitnou vodou. Minimálna potreba pitnej vody na núdzové zásobovanie pitnou vodou je 10 litrov na osobu denne, v mimoriadne nepriaznivých podmienkach 5 litrov na osobu denne, najviac na tri po sebe nasledujúce dni.
9) Zásobovateľ zodpovedá za to, že pri náhradnom a núdzovom zásobovaní pitnou vodou – cisternou, nedôjde k zníženiu jej kvality, pričom voda musí spĺňať všetky podmienky na kvalitu pitnej vody.
§ 4
Spôsob náhradného odvádzania odpadových vôd a zneškodňovania obsahu žúmp
1) V obci Mikušovce nie je vybudovaná verejná kanalizácia na odvádzanie odpadových vôd.
Obec vlastní ČOV pre odvádzanie odpadových vôd zo ZŠ s MŠ Mikušovce, 6 b. súkromnej bytovky a 38 nájomných obecných bytov  ktorých vlastníkom je Obec Mikušovce.
 Prevádzkovateľom ČOV je Obec Mikušovce.
4) Ak nemožno zabezpečiť odvádzanie odpadových vôd do ČOV z dôvodu mimoriadnej udalosti (pri poruche, pri ohrození zdravia ľudí alebo majetku, pri vykonávaní plánovaných opráv, údržbárskych a revíznych prác) zabezpečí obec  náhradné odvádzanie odpadových vôd.
 Náhradné odvádzanie odpadových vôd sa zabezpečuje vývozom cisternami /fekálnymi vozmi/ alebo inými prepravnými prostriedkami.
§ 5
Zneškodňovanie obsahu žúmp
1) V súvislosti s tým, že obec Mikušovce nemá v súčasnosti vybudovanú verejnú kanalizáciu obyvatelia, právnické osoby a fyzické osoby – podnikatelia používajú na odvádzanie odpadových vôd vlastné žumpy a septiky (ďalej len žumpy) , alebo domové ČOV. Vlastník resp. prevádzkovateľ žumpy je povinný vybudovať a prevádzkovať žumpu tak, aby nedochádzalo k únikom odpadových vôd zo  žumpy do okolia a k ohrozovaniu alebo poškodzovaniu zdravia obyvateľov alebo životného prostredia.
2) Vlastník resp. prevádzkovateľ žumpy je povinný zabezpečiť vyprázdňovanie žumpy v intervaloch primeraných kapacite žumpy na vlastné náklady prostredníctvom oprávnených právnických alebo fyzických osôb. Najbližšia oprávnená organizácia, ktorá sa zaoberá vývozom obsahu žúmp a septikov je PD Vršatec so sídlom Pruské  
Likviduje ich Považská vodárenská prevádzková spoločnosť, a.s., Nová 133, 01751 Pov. Bystrica,
Prevádzka Streženice
Vlastník resp. prevádzkovateľ žumpy má právo zabezpečiť zneškodnenie obsahu žumpy aj inými oprávnenými právnickými resp. fyzickými osobami.
3) Obsah žumpy je dovolené vyvážať len na miesta na to určené. Zakázané je vypúšťať alebo vyvážať obsah žúmp:
a) do povrchových vôd a podzemných vôd,
b) do záhrad, rigolov, na trávnaté plochy, na poľnohospodárske a lesné pozemky a iné plochy aj keby boli vo vlastníctve užívateľa žumpy.
4) Náhradné odvádzanie odpadových vôd a zneškodňovanie obsahu žúmp sa zabezpečuje vývozom cisternami /fekálnymi vozmi/ alebo inými prepravnými prostriedkami.
5) Vlastník resp. prevádzkovateľ žumpy je povinný uchovávať originály dokladov o spôsobe zneškodnenia odpadových vôd zo žumpy po dobu minimálne troch rokov a na požiadanie ich predložiť kontrolným orgánom štátnej správy alebo povereným zamestnancom obce.
6) Poverenými zamestnancami Obce Mikušovce sú poverení pracovníci Obecného úradu v Mikušovciach, poverení poslanci OZ v Mikušovciach a hlavný kontrolór obce.

§ 6
Práva a povinnosti odberateľov pitnej vody
1) Odberateľ pitnej vody - fyzická osoba, právnická osoba a fyzická osoba podnikateľ
a) pri náhradnom a núdzovom zásobovaní pitnou vodou má právo na odber pitnej vody v stanovenom množstve (v zmysle § 3, ods. 6),
b) je povinný v čase dočasného obmedzenia alebo zákazu užívania pitnej vody z verejného vodovodu na iné účely ako je zásobovanie obyvateľov pitnou vodou, hospodárne nakladať s pitnou vodou,
c) je povinný dodržiavať pokyny starostu obce pri odoberaní pitnej vody na odbernom mieste,
d) zodpovedá za kvalitu už odobratého množstva pitnej vody.
§ 7
Práva a povinnosti producentov odpadovej vody
1) Producent odpadovej vody - fyzická osoba, právnická osoba a fyzická osoba podnikateľ
a) má právo v čase náhradného odvádzania odpadových vôd na náhradné odvádzanie odpadových vôd a ich zneškodňovanie,
b) je povinný oznámiť obecnému úradu potrebu náhradného odvedenia alebo zneškodnenia odpadových vôd.
§ 8
Sankcie
1) Právnickej osobe alebo fyzickej osobe oprávnenej na podnikanie v zmysle §13 ods.9 písm. a) zákona č. 369/1990 Zb. o obecnom zriadení v znení neskorších predpisov môže obec za porušenie ustanovení tohto VZN uložiť pokutu až do výšky 6 638 €.
2) Fyzickej osobe v zmysle § 46 zákona č. 372/1990 Zb. o priestupkoch v znení neskorších predpisov môže byť za porušenie tohto VZN obcou uložená pokuta do výšky 33,00 €.
3) Výnosy z pokút uložených obcou sú príjmom rozpočtu obce.
4) Kontrolu dodržiavania VZN je oprávnený vykonávať hlavný kontrolór obce, poverení zamestnanci Obecného úradu v Mikušovciach a poverení poslanci OZ.
§ 9
Záverečné ustanovenia
1) Všeobecne záväzné nariadenie Obce Mikušovce číslo ..../2018 o spôsobe náhradného zásobovania vodou, náhradného odvádzania odpadových vôd a o zneškodňovaní obsahu žúmp podľa miestnych podmienok obce Mikušovce schválilo Obecné zastupiteľstvo v Mikušovciach, dňa .............., uznesením číslo ...............
2) Návrh tohto VZN bol podľa § 6, ods. 3, zákona č. 369/1990 Z.z. zverejnený na úradnej tabuli obce a na internetovej stránke obce od ..................................................
3) Toto VZN bolo vyhlásené vyvesením na úradnej tabuli obce dňa ..................... a účinnosť nadobúda pätnástym dňom od vyvesenia, t.j. ...........................
4) Toto VZN je dostupné k nahliadnutiu na Obecnom úrade v Mikušovciach alebo na internetovej stránke obce na adrese : www.mikusovce.sk.
Príloha č.1
Odberné miesta pre náhradné a núdzové zásobovanie pitnou vodou na území obce Mikušovce
Na zabezpečenie náhradného a núdzového zásobovania pitnou vodou z hľadiska hustoty obyvateľov obce sa určujú nasledovné odberné miesta pitnej vody:
Odberné miesto č. 1:  „Obecný úrad“, Mikušovce -  obyvatelia od č.d.1 – 30 a 240 - 350, kapacita 450 obyvateľov, forma výdaja pri rozvoze v cisternách do prinesených nádob 10 l/obyvateľ resp. pri rozvoze balenej pitnej vody (5x 2 l) v množstve 10 l/obyvateľ, výdaj denne od 7:30 hod do 20:00 hod,
Odberné miesto č. 2:  Pri „ hornom obchode“,  -  obyvatelia od č.d. 31 - 239, kapacita 450 obyvateľov, forma výdaja pri rozvoze v cisternách do prinesených nádob 10 l/obyvateľ resp. pri rozvoze balenej pitnej vody (5 x2 l) v množstve 10 l/obyvateľ, výdaj denne od 7:30 hod do 20:00 hod,
Odberné miesto č. 3:  „ na parkovisku za školou“, obyvatelia obecných bytoviek č. 170 a 171 a súkromnej 6 b.j., kapacita120 obyvateľov, forma výdaja pri rozvoze v cisternách do prinesených nádob 10 l/obyvateľ resp. pri rozvoze balenej pitnej vody (5 x2 l) v množstve 10 l/obyvateľ, výdaj denne od 7:30 hod do 20:00 hod,

